Den Vest-Sjællandske Avis, 1836-06-18
Jmedens jeg opholdt mig i Herre blev jeg bekiendt med en adelig Famile, hvis Medlemmer bestode af ligesaa besynderlige som agtværdige Personer. Huusmoderen var død noget førend jeg giorde dens Bekiendtskab; men jeg besidder af de paalideligste Kilder en nøie Kundskab om hendes Karakteer. Uagtet hun forblev bestandig ubekiendt forden store Verden, saa var hun dog et af de overordentligste Mennesker. Der laae noget Excentrisk i hendes Karakteer, Jndbildningskraften havde hos hende megen Overvægt, hendes Hierte var fuldt af Kiærlighed; men ved Læsning af mystiske Skrivter, og ved mange sammenstødende Omstændigheder havde hendes Karakteer erholdt et Anstrøg af et ædelt og ærværdigt Sværmerie. Hendes aandelige Stemning havde meget tilfælles med den berømte Madame Guyon, som er saa bekiendt for sin Skjebne og sin mystiske Kiærlighed til Gud og til den saa berømte Ærkebiskop af Cambrai Fenelon; havde hun været et Medlem af den katholske Kirke, saa var hun kommen i Orde for at være en Helgeninde. Ligesom hos alle reene Siæle var ogsaa denne Kiærlighed til Gud hos hende en uudtømmelig Kilde til praktisk Menneskekiærlighed og til gode Gierninger, især til saadanne, som vare forbundne med Besværlighed og en sandselig Ubehagelighed, kort sagt med alt det, som Mystikerne kalde Selvfornægtelse, og da hendes indskrænkede Formues Tilstand ikke tillod hende ganske at overlade sig til denne Tilbøielighed, og til at hielpe alle Trængende i den Grad, som det var en Trang for hendes Hierte, saa havde hun erhvervet sig allehaande Kundskaber og Færdigheder, hvormed hun kunde gavne de fattige Landboere blandt hvilke hun levede, saaledes forstod hun at tilberede nogle af de meest fornødne Lægemidler, som hun uddeelte uden Betaling; hun var især en duelig og heldig Jordemoder. Tilliden til hendes Bistand var meget stor og hun fandt sig i at lade sig kalde opaf sin Seng midt om Natten i det haardeste Veir og paa den strengeste Aarstid for at komme en Fødende til Hielp, og hendes trøstende og opmuntrende Tiltale og de Gaver, som hun derved uddeelte, bevirkede at man betragtede hendes Komme, som det var en Engels. Denne Dame, som var elsket af sin Mand, sine Børn og sine Huusfolk og tilbedet af de Fattige, havde i mange Aar været udsat for mange og uforklarlige Tilfælde, f. Ex. hun stod ofte om Natten opaf sin Seng i en sovende eller drømmende Tilstand, klædte sig paa, gik omkring i Huset, besørgede alle sine Forretninger, og naar hun da blev vaagnet af et Tilfælde, eller af sin Datter, saa vidste hun slet ikke noget om hvad hun havde taget sig for, men følte sig saa mat og saa syg, at hun neppe uden Hielp kunde komme i Seng igien Ogsaa mødte det hende imellem, naar hun sad imellem sine Tilhørende ved sit huuslige Arbeide, at hun paa engang kunde falde som i en Exstase, hvorved alle hendes Lemmer bleve kolde og stive, hun blev berøvet Brugen af alle sine udvortes Sandser og lignede en Marmorstøtte. En saadan Tilstand kunde vare temmelig længe, naar hun saa igien kom til sig selv, saa fortalte hun, at under denne Paroxysme vare overordentlige og ubeskrivelige Ting foregaaede i hendes indvortes Væsen. De Personer, som levede med hende, vante sig efterhaanden til dette Phoenomen og bleve ikke videre foruroeligede derover. Nærved hendes sædvanlige Opholdsted laae et Nonnekloster af Benediktiner-Ordenen. En Pater Cajetan var Skriftefader derved, en Mand, som nedstammede fra en adelig nederlandsk Familie, og som ved sine fortrinlige Egenskaber og retskaffen Vandel stod i almindelig Agtelse. Denne Geistlige havde indgaaet et fortrinligt Venskab med Manden, til den omtalte Dame; ved sine behagelige Sæder, og sine mange Kundskaber blev han tillige hele Familiens Ven, uagtet dens religiøse Troe var forskiellig fra hans Kort førend den omtalte Dame døde, blev han kaldet til Bellinzona for der at give Underviisning i Mathematik og Naturkundskaber det der oprettede Gymnasium; da denne Skilsmisse var paa begge Sider ukiær, saa gave de hinanden det Løfte at fortsætte deres venskabelige Forbindelse ved Korrespondence.